
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 136 

5 Ιουνίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

102. Μετονομασία του Τ.Ε.Ι. Σερρών σε Τ.Ε.Ι. Κεντρικής 

Μακεδονίας - Συγχώνευση - Κατάργηση Τμημά¬ 
των - Συγκρότηση Σχολών του Τ.Ε.Ι. Κεντρικής 
Μακεδονίας». 1 

103. Μετονομασία Τμήματος - Συγχώνευση Τμημάτων- 

Κατάργηση Παραρτημάτων -Ίδρυση Σχολών - Συ¬ 
γκρότηση Σχολών του Τ.Ε.Ι. Ιονίων Νήσων. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 102 
Μετονομασία του Τ.Ε.Ι. Σερρών σε Τ.Ε.Ι. Κεντρικής Μα¬ 
κεδονίας - Συγχώνευση - Κατάργηση Τμημάτων - Συ¬ 
γκρότηση Σχολών του Τ.Ε.Ι. Κεντρικής Μακεδονίας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών Ιδρυ¬ 
μάτων και άλλες διατάξεις» (Α' 159), την παράγραφο 2 
του άρθρο 6 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α'59) και 
την παρ. 4 του άρθρου 7 του ν. 4112/2013 (Α' 83), «Αρχή 
Διασφάλισης της Ποιότητας στην Πρωτοβάθμια και Δευ¬ 
τεροβάθμια Εκπαίδευση (Α.ΔΙ.Π.Π.ΔΕ.)» και της παρ. 1 του 
άρθρου 80 του ν. 4009/2011. 

β) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) και του Π.Δ. 
90/2012 «Διορισμός Υπουργού και Υφυπουργών» (Α' 144). 

γ) Του Π.Δ. 85/2012 (ΦΕΚ Α' 141) «Ίδρυση και Μετονομα¬ 
σία Υπουργείων, μεταφορά και κατάργηση υπηρεσιών». 

δ) Του Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 


Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ¬ 
νησης ... της Γ ενικής Γ ραμματείας Νέας Γ ενιάς». 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α'194), 

στ) Του άρθρου 4 παρ. 1 του ν. 1404/1983 (ΦΕΚ Α' 173) 
«Δομή και λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.) και του άρθρου 18 του ν. 1404/1983 
(ΦΕΚ Α' 173), όπως αντικαταστάθηκε με την περίπτ. Β' 
του άρθρου 4 του ν. 2916/2001 (ΦΕΚ Α' 114) «Διάρθρωση 
της Ανώτατης Εκπαίδευσης και ρύθμιση θεμάτων του 
Τεχνολογικού Τομέα αυτής» 

ζ) Των Προεδρικών Διαταγμάτων: Π.Δ.561/1985 (ΦΕΚ 
ΑΊ99) «Ιδρυση παραρτημάτων και τμημάτων Τ.Ε.Ι. και 
καθορισμός περιεχομένου σπουδών και διάρκειας φοί¬ 
τησης αυτών, κατάργηση τμημάτων Τ.Ε.Ι. και ρύθμιση 
θεμάτων σπουδαστών και οργάνωσης και λειτουργίας 
τους, σύσταση νέων θέσεων προσωπικού στα Τ.Ε.Ι.», Π.Δ. 
200/1999 (ΦΕΚ ΑΊ79) «Ιδρυση Παραρτημάτων, Σχολής 
και Τμημάτων Τεχνολογικών Εκπαιδευτικών Ιδρυμάτων 
(Τ.Ε.Ι.) μετονομασία Τ.Ε.Ι. και Τμήματος, ρύθμιση θεμάτων 
οργάνωσης και λειτουργίας τους και σύσταση θέσεων 
προσωπικού», Π.Δ. 24/2009 (ΦΕΚ Α'44) «Ιδρυση Σχολής 
Γ ραφικών Τ εχνών και Καλλιτεχνικών Σπουδών και Τ μη¬ 
μάτων στα Τεχνολογικά Εκπαιδευτικά Ιδρύματα (Τ.Ε.Ι.) 
Σερρών και Καβάλας (Παράρτημα Δράμας), καθορισμός 
περιεχομένου σπουδών αυτών, ρύθμιση θεμάτων ορ¬ 
γάνωσης και λειτουργίας τους, σύσταση θέσεων προ¬ 
σωπικού» καθώς και της υπουργικής απόφασης Ε5/652/ 
9-2-1984 (ΦΕΚ Β'99) «Τμήματα και κατευθύνσεις των Τ.Ε.Ι.» 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β'2105) 

3. Το αριθ. 1252/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Σερρών , για τη διατύπωση 
γνώμης επί των προτεινόμενων μεταβολών στο'Ιδρυμα, 
στο πλαίσιο του σχεδίου «ΑΘΗΝΑ» για την αναδιάρ¬ 
θρωση των Ιδρυμάτων Ανώτατης Εκπαίδευσης και το 
αριθ. 3307/1-3-2013 σχετικό με το οποίο συμπληρώνεται 
και επικαιροποιείται το προαναφερόμενο. 

4. Το αριθ. 582/22-3-2013 έγγραφο του Προέδρου του 
Τ.Ε.Ι. Σερρών. 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 950€ περίπου 
και η οποία θα καλυφθεί από τις πιστώσεις του τακτικού 
προϋπολογισμού του Ιδρύματος (η αριθ. 784/11-4-2013 
απόφαση ανάληψης υποχρέωσης με ΑΔΑ: ΒΕΑΥ469143- 
2Τ2 στον ΚΑΕ 1899). 

9. Την υπ’ αριθ. 143/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης, Παι¬ 
δείας και Θρησκευμάτων, Πολιτισμού και Αθλητισμού και 
του Αναπληρωτή Υπουργού Οικονομικών, αποφασίζουμε: 

Αρθρο 1 

Μετονομασία Ιδρύματος 

Το Τ.Ε.Ι. Σερρών με έδρα τις Σέρρες μετονομάζεται σε 
Τ.Ε.Ι. Κεντρικής Μακεδονίας με έδρα τις Σέρρες. 

Άρθρο 2 

Μετονομασία Τμημάτων 

1. α) Το Τμήμα Μηχανολογίας της Σχολής Τεχνολογι¬ 
κών Εφαρμογών του Τ.Ε.Ι. Σερρών με έδρα τις Σέρρες 
μετονομάζεται σε Τμήμα Μηχανολόγων Μηχανικών Τ.Ε 
της Σχολής Τεχνολογικών Εφαρμογών του Τ.Ε.Ι. Κεντρι¬ 
κής Μακεδονίας με έδρα τις Σέρρες και κατευθύνσεις 
προχωρημένου εξαμήνου: 

α) Ενεργειακοί Μηχανολόγοι Μηχανικοί Τ.Ε. 

β) Κατασκευαστές Μηχανολόγοι Μηχανικοί Τ.Ε. 

β) Το Τμήμα Λογιστικής της Σχολής Διοίκησης και 
Οικονομίας του Τ.Ε.Ι. Σερρών με έδρα τις Σέρρες μετο¬ 
νομάζεται σε Τμήμα Λογιστικής και Χρηματοοικονομικής 
της Σχολής Διοίκησης και Οικονομίας του Τ.Ε.Ι. Κεντρι¬ 
κής Μακεδονίας με έδρα τις Σέρρες. 

γ) Το Τμήμα Πληροφορικής και Επικοινωνιών της Σχο¬ 
λής Τεχνολογικών Εφαρμογών του Τ.Ε.Ι. Σερρών με έδρα 
τις Σέρρες μετονομάζεται σε Τμήμα Μηχανικών Πλη¬ 
ροφορικής Τ.Ε. της Σχολής Τεχνολογικών Εφαρμογών 
του Τ.Ε.Ι. Κεντρικής Μακεδονίας με έδρα τις Σέρρες και 
κατευθύνσεις προχωρημένου εξαμήνου: 

α) Μηχανικοί Δικτύων Τ.Ε. 

β) Μηχανικοί Η/Υ Τ.Ε. 

γ) Μηχανικοί Λογισμικού Τ.Ε. 

δ) Το Τμήμα Σχεδιασμού και Παραγωγής Ενδυμάτων 
του Παραρτήματος Κιλκίς του Αλεξάνδρειου Τ.Ε.Ι Θεσ¬ 
σαλονίκης με έδρα το Κιλκίς μετονομάζεται σε Τμήμα 
Σχεδιασμού και Τεχνολογίας Ένδυσης της Σχολής Τε¬ 
χνολογικών Εφαρμογών του Τ.Ε.Ι. Κεντρικής Μακεδονίας 
με έδρα το Κιλκίς. 

2. Οι φοιτητές και το πόσης φύσεως προσωπικό εκά- 
στου εκ των παραπάνω Τμημάτων εντάσσονται αυτο¬ 
δίκαια στο αντίστοιχο μετονομαζόμενο Τμήμα. 

3. Στο γνωστικό αντικείμενο των Τμημάτων που με¬ 
τονομάζονται ουδεμία μεταβολή επέρχεται. 


Άρθρο 3 

Συγχώνευση Τμημάτων 

1. α) Το Τμήμα Πολιτικών ΔομικώνΈργων της Σχολής 
Τεχνολογικών Εφαρμογών του Τ.Ε.Ι. Σερρών με έδρα τις 
Σέρρες, το Τμήμα Γεωπληροφορικής και Τοπογραφίας 
της Σχολής Τεχνολογικών Εφαρμογών του Τ.Ε.Ι. Σερ¬ 
ρών με έδρα τις Σέρρες και το Τμήμα Αρχιτεκτονικής 
Τοπίου της Σχολής Τεχνολογίας Γεωπονίας του Παραρ¬ 
τήματος Δράμας του Τ.Ε.Ι. Καβάλας με έδρα τη Δράμα 
συγχωνεύονται σε Τμήμα Πολιτικών Μηχανικών ΤΕ και 
Μηχανικών Τοπογραφίας και Γεωπληροφορικής ΤΕ της 
Σχολής Τεχνολογικών Εφαρμογών του Τ.Ε.Ι. Κεντρικής 
Μακεδονίας με έδρα τις Σέρρες και εισαγωγικές κατευ¬ 
θύνσεις με χωριστό αριθμό εισακτέων για την εισαγωγή 
στην Τριτοβάθμια Εκπαίδευση: 
α) Μηχανικοί Τοπογραφίας και Γ εωπληροφορικής Τ.Ε. 
β) Πολιτικοί Μηχανικοί Τ.Ε. η οποία θα έχει και κατευ¬ 
θύνσεις προχωρημένου εξαμήνου: 
β.α) Δομοστατικοί Μηχανικοί Τ.Ε. 
β.β) Μηχανικοί Υποδομών Τ.Ε. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Πο¬ 
λιτικών Μηχανικών Τ.Ε. και Μηχανικών Τοπογραφίας 
και Γεωπληροφορικής Τ.Ε. της Σχολής Τεχνολογικών 
Εφαρμογών του Τ.Ε.Ι. Κεντρικής Μακεδονίας με έδρα 
τις Σέρρες, η οποία ολοκληρώνεται μέχρι 30 Νοεμβρίου 
2013, καθήκοντα Προϊσταμένου Τμήματος ασκεί ο Προϊ¬ 
στάμενος του Τμήματος Πολιτικών ΔομικώνΈργων της 
Σχολής Τεχνολογικών Εφαρμογών του Τ.Ε.Ι. Σερρών με 
έδρα τις Σέρρες. 

Τα συλλογικά όργανα του Τμήματος Πολιτικών Μηχα¬ 
νικών ΤΕ και Μηχανικών Τοπογραφίας και Γ εωπληροφο¬ 
ρικής ΤΕ συγκροτούνται σύμφωνα με τις διατάξεις του 
ν. 4009/2011, όπως τροποποιήθηκε και ισχύει. 

β) Το Τμήμα Εσωτερικής Αρχιτεκτονικής Διακόσμησης 
και Σχεδιασμού Αντικειμένων του Τ.Ε.Ι. Σερρών με έδρα 
τις Σέρρες και το Τμήμα Εσωτερικής Αρχιτεκτονικής 
Διακόσμησης και Σχεδιασμού Αντικειμένων της Σχολής 
Γραφικών Τεχνών και Καλλιτεχνικών Σπουδών του Τ.Ε.Ι. 
Αθήνας με έδρα την Αθήνα συγχωνεύονται σε Τμήμα 
Εσωτερικής Αρχιτεκτονικής Διακόσμησης και Σχεδια- 
σμού Αντικειμένων της Σχολής Καλλιτεχνικών Σπουδών 
του Τ.Ε.Ι. Αθήνας με έδρα την Αθήνα. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευόμενων Τμημάτων. 

γ) Το Τμήμα Τυποποίησης και Διακίνησης Προϊόντων 
του Παραρτήματος Κατερίνης του Αλεξάνδρειου Τ.Ε.Ι. 
Θεσσαλονίκης με έδρα την Κατερίνη και το Τμήμα Δι¬ 
οίκησης Συστημάτων Εφοδιασμού του Παραρτήματος 
Γρεβενών του Τ.Ε.Ι. Δυτικής Μακεδονίας με έδρα τα 
Γρεβενά συγχωνεύονται σε Τμήμα Διοίκησης Συστημά¬ 
των Εφοδιασμού της Σχολής Διοίκησης και Οικονομίας 
του Τ.Ε.Ι. Κεντρικής Μακεδονίας με έδρα την Κατερίνη. 

Το Τμήμα που προκύπτει από τη συγχώνευση έχει το 
γνωστικό αντικείμενο του Τμήματος Τυποποίησης και 
Διακίνησης Προϊόντων. 

Μέχρι την ανάδειξη προϊσταμένου στο Τμήμα Διοί¬ 
κησης Συστημάτων Εφοδιασμού της Σχολής Διοίκησης 
και Οικονομίας του Τ.Ε.Ι. Κεντρικής Μακεδονίας με έδρα 
την Κατερίνη η οποία ολοκληρώνεται μέχρι τις 30 Νο¬ 
εμβρίου 2013, καθήκοντα προϊσταμένου Τμήματος ασκεί 
ο προϊστάμενος του Τμήματος Τυποποίησης και Δια- 

κίνησης Προϊόντων του Παραρτήματος Κατερίνης του 
Αλεξάνδρειου Τ.Ε.Ι. Θεσσαλονίκης με έδρα την Κατερίνη. 

Τα συλλογικά όργανα του Τμήματος Διοίκησης Συ¬ 
στημάτων Εφοδιασμού συγκροτούνται σύμφωνα με τις 
διατάξεις του ν. 4009/2011 (ΦΕΚ Α' 195), όπως τροπο¬ 
ποιήθηκε και ισχύει. 

2. Οι φοιτητές εντάσσονται αυτοδίκαια στο εκάστοτε 
Τμήμα που προκύπτει από τη συγχώνευση με διαπιστω- 
τική πράξη του Προέδρου. 

3. Το Εκπαιδευτικό Προσωπικό των συγχωνευόμενων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου του Τ.Ε.Ι. Κεντρικής Μακεδονίας, η οποία δη¬ 
μοσιεύεται στην Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 4 

Κατάργηση Τμήματος και Κ.Ξ.Γ.Φ.Α. 

1. Το Τμήμα Γραφιστικής του Τ.Ε.Ι. Σερρών με έδρα τις 
Σέρρες καταργείται. 

2. Το Κέντρο Ξένων γλωσσών και Φυσικής Αγωγής του 
Τ.Ε.Ι. Σερρών με έδρα τις Σέρρες καταργείται. 

3. α) Τα μέλη του εκπαιδευτικού προσωπικού που υπη¬ 
ρετούν κατά τη δημοσίευση του παρόντος στα καταρ- 
γούμενα Τμήματα, εντάσσονται με πράξη του Προέδρου 
του Τ.Ε.Ι. Κεντρικής Μακεδονίας, η οποία δημοσιεύεται 
στην Εφημερίδα της Κυβερνήσεως ύστερα από αίτησή 
τους και αιτιολογημένη απόφαση της Συνέλευσης Τ.Ε.Ι. 
ή του αρμοδίου δυνάμει του άρθρου 13 παρ. 31 του ν. 
3149/2003 (ΑΊ41) οργάνου, στα υπόλοιπα Τμήματα με 
βάση τις λειτουργικές ανάγκες του Ιδρύματος. 

β) Τα μέλη του Ειδικού Διδακτικού Προσωπικού 
(Ε.ΔΙ.Π.), του Εργαστηριακού Διδακτικού Προσωπικού 
(ΕΡ.ΔΙ.Π.) και του Ειδικού Τεχνικού Προσωπικού (Ε.Τ.Π.) 
που υπηρετούν στα καταργούμενα Τμήματα κατά τη 
δημοσίευση του παρόντος εντάσσονται στα υπόλοιπα 
Τ μήματα, με βάση το γνωστικό τους αντικείμενο και τις 
λειτουργικές ανάγκες του Ιδρύματος, ύστερα από αίτη¬ 
σή τους και αιτιολογημένη απόφαση της Συνέλευσης 
Τ.Ε.Ι. ή του αρμοδίου δυνάμει του άρθρου 13 παρ. 31 του 
ν. 3149/2003 (Α' 141) οργάνου, με πράξη του Προέδρου 
του Τ.Ε.Ι. Κεντρικής Μακεδονίας, η οποία δημοσιεύεται 
στην Εφημερίδα της Κυβερνήσεως. 

γ) Η διαδικασία ένταξης ολοκληρώνεται έως την 31η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των Τμημάτων εκδί- 
δεται απόφαση της Συνέλευσης Τ.Ε.Ι. ή του αρμοδίου 
δυνάμει του άρθρου 13 παρ. 31 του ν. 3149/2003 (Α'141) 
οργάνου. 

ε) Οι διαδικασίες εκλογής, εξέλιξης και μονιμοποίησης 
μελών εκπαιδευτικού προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος, συνεχίζονται κανονικά με τα Εκλεκτο- 
ρικά Σώματα όπως αυτά είχαν συγκροτηθεί πριν την 
κατάργηση των Τμημάτων και ολοκληρώνονται από τα 
αρμόδια όργανα των Τμημάτων, στα οποία εντάσσονται 
οι υποψήφιοι. 

στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τμημάτων του Τ.Ε.Ι. Κε¬ 
ντρικής Μακεδονίας, των οποίων η διδασκαλία έχει ανα¬ 


τεθεί στα καταργούμενα Τμήματα, συνεχίζονται σύμφω¬ 
να με το καθορισμένο πρόγραμμα σπουδών τόσο των 
Τμημάτων αυτών όσο και των καταργούμενων Τμημάτων 
μέχρι την ολοκλήρωση των εξαμήνων αλλά και των 
εξετάσεων και την αναμόρφωση των προγραμμάτων 
σπουδών των Τμημάτων, σύμφωνα με τις ισχύουσες 
διατάξεις και ανεξάρτητα από την ένταξη του εκπαι¬ 
δευτικού προσωπικού των καταργούμενων Τμημάτων 
στα Τμήματα στα οποία εντάσσονται. 

η) Διαδικαστικές και άλλες λεπτομέρειες που ανα¬ 
κύπτουν από την κατάργηση των Τμημάτων και δεν 
προβλέπονται από τις διατάξεις του παρόντος ρυθμί¬ 
ζονται με απόφαση της Συνέλευσης, σύμφωνα με τις 
ισχύουσες διατάξεις. 

θ) Γ ια όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 5 

Συγκρότηση Σχολών 
του Τ.Ε.Ι. Κεντρικής Μακεδονίας 

Το Τ.Ε.Ι. Κεντρικής Μακεδονίας αποτελείται από τις 
εξής Σχολές: 

1. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα τις 
Σέρρες, η οποία συγκροτείται από τα εξής Τμήματα: 

1) Τμήμα Πολιτικών Μηχανικών Τ.Ε. και Μηχανικών 
Τοπογραφίας και Γεωπληροφορικής Τ.Ε. με έδρα τις 
Σέρρες και εισαγωγικές κατευθύνσεις με χωριστό αριθ¬ 
μό εισακτέων για την εισαγωγή στην Τριτοβάθμια Εκ¬ 
παίδευση: 

α) Μηχανικοί Τοπογραφίας και Γεωπληροφορικής Τ.Ε. 
β) Πολιτικοί Μηχανικοί Τ.Ε. η οποία θα έχει και κατευ¬ 
θύνσεις προχωρημένου εξαμήνου: 
β.α) Δομοστατικοί Μηχανικοί Τ.Ε. 
β.β) Μηχανικοί Υποδομών Τ.Ε. 

2) Τμήμα Μηχανολόγων Μηχανικών Τ.Ε. με έδρα τις 
Σέρρες και κατευθύνσεις προχωρημένου εξαμήνου: 

α) Ενεργειακοί Μηχανολόγοι Μηχανικοί Τ.Ε. 
β) Κατασκευαστές Μηχανολόγοι Μηχανικοί Τ.Ε. 

3) Τμήμα Μηχανικών Πληροφορικής Τ.Ε. με έδρα τις 
Σέρρες και κατευθύνσεις προχωρημένου εξαμήνου: 

α) Μηχανικοί δικτύων Τ.Ε. 
β) Μηχανικοί Η/Υ Τ.Ε. 
γ) Μηχανικοί Λογισμικού Τ.Ε. 

4) Τ μήμα Σχεδιασμού και Τ εχνολογίας Ένδυσης του 
Τ.Ε.Ι. Κεντρικής Μακεδονίας με έδρα το Κιλκίς. 

2. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα τις 
Σέρρες, η οποία συγκροτείται από τα εξής τμήματα: 

1) Τμήμα Λογιστικής και Χρηματοοικονομικής με έδρα 
τις Σέρρες 

2) Τμήμα Διοίκησης Επιχειρήσεων με έδρα τις Σέρρες 
και κατευθύνσεις προχωρημένου εξαμήνου: 

α) Διοίκηση Επιχειρήσεων 
β) Μάρκετινγκ 

3) Τμήμα Διοίκησης Συστημάτων Εφοδιασμού της 
Σχολής Διοίκησης και Οικονομίας του Τ.Ε.Ι. Κεντρικής 
Μακεδονίας με έδρα την Κατερίνη. 

Άρθρο 6 

Μεταβατικές Διατάξεις 

1) Με πράξη του Προέδρου του Τ.Ε.Ι. Κεντρικής Μακε¬ 
δονίας διαπιστώνεται ο αριθμός των φοιτητών και του 
προσωπικού που εντάσσονται στα νέα Τμήματα καθώς 
και η εκπαιδευτική και ακαδημαϊκή κατάστασή τους. 

2) Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

3) Οι εκκρεμείς διαδικασίες εκλογής των μελών Ε.Τ.Π. 
των Τ μημάτων που συγχωνεύονται ολοκληρώνονται από 
τα αρμόδια όργανα του εκάστοτε Τμήματος που προ¬ 
κύπτει από τη συγχώνευση και διορίζονται σε αυτό. 

4) Με πράξη του Προέδρου του Τ.Ε.Ι. Κεντρικής Μα¬ 
κεδονίας ρυθμίζονται θέματα Διοικητικού Προσωπικού. 

5) Ο παρεχόμενος τίτλος σπουδών στους φοιτητές 
που έχουν εισαχθεί μέχρι και το ακαδημαϊκό έτος 2012- 
2013 σε Α.Ε.Ι. ή Σχολή ή Τμήμα που συγχωνεύεται, με¬ 
τονομάζεται ή καταργείται φέρει τον υφιστάμενο κατά 
τον χρόνο εισαγωγής τίτλο και τύπο. 

6) Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πάσης φύσεως βεβαιώσεων, 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται, 
αρμόδια είναι τα όργανα των νέων Τμημάτων. 

7) Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τμημάτων καταργούνται, 
συγχωνεύονται ή μετονομάζονται, συνεχίζεται μέχρι 
την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ απο- 
νέμεται μεταπτυχιακό δίπλωμα ειδίκευσης με τον υφι¬ 
στάμενο κατά το χρόνο εισαγωγής τους τίτλο και τύπο. 


Άρθρο 7 

Τελικές διατάξεις 

1) Οι παρεχόμενοι τίτλοι σπουδών των Τμημάτων 
που προκύπτουν από μετονομασία ή συγχώνευση είναι 
ισότιμοι με τους τίτλους σπουδών των Τ μημάτων που 
συγχωνεύονται, μετονομάζονται ή καταργούνται. 

2) Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. 

3) Η εκπαιδευτική λειτουργία των Τ μημάτων που προ¬ 
κύπτουν από συγχώνευση ή μετονομασία αρχίζει το 
ακαδημαϊκό έτος 2013-2014, ήτοι την 1η Σεπτεμβρίου 
2013. 


Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 


Αθήνα 5 Ιουνίου 2013 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 103 

Μετονομασία Τμήματος - Συγχώνευση Τμημάτων- Κα¬ 
τάργηση Παραρτημάτων -Ίδρυση Σχολών - Συγκρό¬ 
τηση Σχολών του Τ.Ε.Ι. Ιονίων Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών 
Ιδρυμάτων και άλλες διατάξεις» (Α' 159), και το άρθρο 
6 παρ. 2 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α' 59) και 
συμπληρώθηκε με το άρθρο 7 παρ. 4 του ν. 4142/2013 
(Α' 83) «Αρχή Διασφάλισης της Ποιότητας στην Πρωτο¬ 
βάθμια και Δευτεροβάθμια Εκπαίδευση (Α.ΔΙ.Π.Π.ΔΕ.)». 

β) Του άρθρου 3 του Π.Δ. 195/2003 (ΑΊ56) «Ιδρυση 
Τεχνολογικού Εκπαιδευτικού Ιδρύματος Τ.Ε.Ι. Ιονίων 
Νήσων». 

γ) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) και του Π.Δ. 
90/2012 «Διορισμός Υπουργού και Υφυπουργών» (Α' 144). 

δ) Του Π.Δ. 85/2012 (ΦΕΚ Α' 141) «Ίδρυση και Μετονομα¬ 
σία Υπουργείων, μεταφορά και κατάργηση υπηρεσιών». 

ε) Του Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ¬ 
νησης ... της Γ ενικής Γ ραμματείας Νέας Γ ενιάς». 

στ) Του Π.Δ. 113/2010 «Ανάληψη υποχρεώσεων από 
τους Διατάκτες» (Α'194). 

ζ) Του άρθρου 2 του ν. 3255/2004 (ΦΕΚ ΑΊ38) «ρυθμί¬ 
σεις θεμάτων όλων των εκπαιδευτικών βαθμιδών» 
η) Των Προεδρικών Διαταγμάτων: Π.Δ 200/1999 (ΦΕΚ 
ΑΊ79) «Ιδρυση Παραρτημάτων και Τμημάτων Τεχνολο¬ 
γικών Εκπαιδευτικών Ιδρυμάτων (Τ.Ε.Ι.) μετονομασία 
Τ.Ε.Ι. και Τμήματος, ρύθμιση θεμάτων οργάνωσης και 
λειτουργίας τους και σύσταση θέσεων προσωπικού.», 
Π.Δ 195/2003 (ΦΕΚ ΑΊ56) «Ίδρυση Τεχνολογικού Εκπαι¬ 
δευτικού Ιδρύματος Ιονίων Νήσων», Π.Δ. 247/2003 (ΦΕΚ 
Α'222) «Ιδρυση Παραρτημάτων, Σχολής και Τμημάτων 
Τεχνολογικών Εκπαιδευτικών Ιδρυμάτων (Τ.Ε.Ι.), μετονο¬ 
μασία Τμημάτων Τ.Ε.Ι., ρύθμιση θεμάτων οργάνωσης και 
λειτουργίας τους, σύσταση θέσεων προσωπικού Τ.Ε.Ι. και 
της Ανώτατης Σχολής Παιδαγωγικής και Τεχνολογικής 
Εκπαίδευσης (Α.Σ.ΠΑΙ.Τ.Ε.)», Π.Δ. 106/2005 (ΦΕΚ ΑΊ42) 
«Ίδρυση Παραρτήματος και Τμήματος στο Τεχνολογικό 
ΕκπαιδευτικόΊδρυμα Χαλκίδας, ρύθμιση θεμάτων οργά¬ 
νωσης και λειτουργίας του, σύσταση θέσεων προσωπι¬ 
κού Τ.Ε.Ι., μετονομασία Τ.Ε.Ι., μετονομασία και μεταβολή 
του γνωστικού αντικειμένου Τμημάτων Τ.Ε.Ι.», Π.Δ. 9/2009 
(ΦΕΚ Α'21) «Μεταβολή του γνωστικού αντικειμένου και 
μετονομασία Τμημάτων Τ.Ε.Ι.», Π.Δ. 23/2009 (ΦΕΚ Α'44) 
«Ίδρυση Σχολών και Τμημάτων Τεχνολογικών Εκπαι¬ 
δευτικών Ιδρυμάτων (Τ.Ε.Ι.), καθορισμός περιεχομένου 
σπουδών αυτών, ρύθμιση θεμάτων οργάνωσης και λει¬ 
τουργίας τους, σύσταση θέσεων προσωπικού» καθώς 
και της υπουργικής απόφασης 134147/Ε5/3-12-2003 (ΦΕΚ 

ΒΊ817) «Μεταφορά Τμημάτων - Προσωπικού, κλπ στο 
Τ.Ε.Ι. Ιονίων Νήσων». 

θ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β'2105). 

3. Το αριθ. 1243/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Διοικούσα Επιτροπή, του Τ.Ε.Ι. Ιονίων Νήσων 
για τη διατύπωση γνώμης επί των προτεινόμενων με¬ 
ταβολών στο Ίδρυμα, στο πλαίσιο του σχεδίου «ΑΘΗ¬ 
ΝΑ» για την αναδιάρθρωση των Ιδρυμάτων Ανώτατης 
Εκπαίδευσης και το αριθ. 3315/1-3-2013 σχετικό με το 
οποίο συμπληρώνεται και επικαιροποιείται το προα- 
ναφερόμενο. 

4. Το αριθ. 663/5-3-2013 έγγραφο της Διοικούσας Επι¬ 
τροπής του Τ.Ε.Ι. Ιονίων Νήσων 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 950€ περίπου 
και η οποία θα καλυφθεί από τις πιστώσεις του τακτικού 
προϋπολογισμού του Ιδρύματος (η αριθ. 1139/11-4-2013 
απόφαση ανάληψης υποχρέωσης με ΑΔΑ: ΒΕΑΥ469105- 
ΨΧΞ στον ΚΑΕ 1831). 

9. Την υπ’ αριθ.142/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητι¬ 
κής Μεταρρύθμισης και Ηλεκτρονικής Διακυβέρνησης, 
Παιδείας και Θρησκευμάτων, Πολιτισμού και Αθλητι¬ 
σμού και του Αναπληρωτή Υπουργού Οικονομικών, 
αποφασίζουμε: 

Άρθρο 1 
Ίδρυση Σχολών 

Ιδρύονται οι Σχολές α) Τεχνολογίας Γεωπονίας Και 
Τεχνολογίας Τροφίμων Και Διατροφής με έδρα το Αρ¬ 
γοστόλι β) Τεχνολογικών Εφαρμογών με έδρα τη Ζά¬ 
κυνθο γ) Διοίκησης Και Οικονομίας με έδρα τη Λευκάδα 
δ) Μουσικής Τεχνολογίας με έδρα το Ληξούρι. 

Άρθρο 2 

Μετονομασία Τμήματος 

1. Το Τμήμα Τεχνολογίας Βιολογικής Γεωργίας και 
Τροφίμων του Τ.Ε.Ι. Ιονίων Νήσων με έδρα το Αργο¬ 
στόλι μετονομάζεται σε Τμήμα Τεχνολογίας Τροφίμων 
της Σχολής Τεχνολογίας Γεωπονίας και Τεχνολογίας 
Τροφίμων και Διατροφής με έδρα το Αργοστόλι. 

2. Οι φοιτητές και το πάσης φύσεως προσωπικό του 
παραπάνω Τμήματος εντάσσονται αυτοδίκαια στο αντί¬ 
στοιχο μετονομαζόμενο Τμήμα. 

3. Στο γνωστικό αντικείμενο του Τμήματος που μετο¬ 
νομάζεται ουδεμία μεταβολή επέρχεται. 


Άρθρο 3 

Συγχώνευση Τμημάτων 

1. α) Το Τμήμα Τεχνολογίας Περιβάλλοντος και Οικο¬ 
λογίας του Παραρτήματος Ζακύνθου του Τ.Ε.Ι. Ιονίων 
Νήσων με έδρα τη Ζάκυνθο και το Τμήμα Προστασίας 
και Συντήρησης Πολιτισμικής Κληρονομιάς του Παραρ¬ 
τήματος Ζακύνθου του Τ.Ε.Ι. Ιονίων Νήσων με έδρα τη 
Ζάκυνθο συγχωνεύονται σε Τμήμα Τεχνολόγων Περι¬ 
βάλλοντος Τ.Ε. της Σχολής Τεχνολογικών Εφαρμογών 
του Τ.Ε.Ι. Ιονίων Νήσων με έδρα τη Ζάκυνθο και εισαγω¬ 
γικές κατευθύνσεις με χωριστό αριθμό εισακτέων για 
την εισαγωγή στην Τριτοβάθμια Εκπαίδευση: 
α) Τεχνολογιών Φυσικού Περιβάλλοντος Τ.Ε. 
β)Συντήρησης Πολιτισμικής Κληρονομιάς Τ.Ε. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Τα όργανα διοίκησης (μονομελή και συλλογικά ) του 
Τμήματος ορίζονται σύμφωνα με τις διατάξεις του άρ¬ 
θρου 3 του Π.Δ. 195/2003 (ΑΊ56). 

β) Το Τμήμα Εφαρμογών Πληροφορικής στη Διοίκηση 
και στην Οικονομία του Παραρτήματος Λευκάδας του 
Τ.Ε.Ι. Ιονίων Νήσων και το Τμήμα Διοίκησης Επιχειρή¬ 
σεων του Παραρτήματος Ληξουρίου του Τ.Ε.Ι. Ιονίων 
Νήσων συγχωνεύονται σε Τμήμα Διοίκησης Επιχειρή¬ 
σεων της Σχολής Διοίκησης και Οικονομίας με έδρα 
τη Λευκάδα και εισαγωγικές κατευθύνσεις με χωριστό 
αριθμό εισακτέων για την εισαγωγή στην Τριτοβάθμια 
Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων, η οποία θα έχει και κατευ¬ 
θύνσεις προχωρημένου εξαμήνου: 
β.α) Διοίκησης Επιχειρήσεων 
β.β) Διοίκηση Πληροφοριακών Συστημάτων 
Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Τα όργανα διοίκησης (μονομελή και συλλογικά ) του 
Τμήματος ορίζονται σύμφωνα με τις διατάξεις του άρ¬ 
θρου 3 του Π.Δ. 195/2003 (ΑΊ56). 

Κατ’ εξαίρεση οι φοιτητές του Τμήματος Εφαρμογών 
Πληροφορικής στη Διοίκηση και στην Οικονομία του 
Παραρτήματος Λευκάδας του Τ.Ε.Ι. Ιονίων Νήσων εντάσ¬ 
σονται κατ’ επιλογήν και ύστερα από δήλωσή τους στο 
Τμήμα Διοίκησης Επιχειρήσεων της Σχολής Διοίκησης 
και Οικονομίας του Τ.Ε.Ι. Ιονίων Νήσων με έδρα τη Λευ¬ 
κάδα ή στο Τμήμα Μηχανικών Πληροφορικής Τ.Ε. της 
Σχολής Τεχνολογικών Εφαρμογών του Τ.Ε.Ι. Ηπείρου 
με έδρα την Άρτα. 

Το Εκπαιδευτικό Προσωπικό του Τμήματος Εφαρμο¬ 
γών Πληροφορικής στη Διοίκηση και στην Οικονομία 
του Παραρτήματος Λευκάδας του Τ.Ε.Ι. Ιονίων Νήσων 
αυτοδίκαια εντάσσεται στο Τμήμα Διοίκησης Επιχειρή¬ 
σεων της Σχολής Διοίκησης και Οικονομίας του Τ.Ε.Ι. 
Ιονίων Νήσων με έδρα τη Λευκάδα με διαπιστωτική 
πράξη του Προέδρου της Διοικούσας Επιτροπής του 
Τ.Ε.Ι. Ιονίων Νήσων, η οποία δημοσιεύεται στην Εφημε¬ 
ρίδα της Κυβερνήσεως. 

γ) Το Τμήμα Τεχνολογίας Πληροφορικής και Τηλεπι¬ 
κοινωνιών του Παραρτήματος Λευκάδας του Τ.Ε.Ι. Ιονίων 
Νήσων με έδρα τη Λευκάδα και το Τμήμα Τεχνολογίας 
Πληροφορικής και Τηλεπικοινωνιών του Τ.Ε.Ι. Ηπείρου 
με έδρα την Αρτα συγχωνεύονται σε Τμήμα Μηχανικών 
Πληροφορικής Τ.Ε της Σχολής Τεχνολογικών Εφαρμο- 

γών του Τ.Ε.Ι. Ηπείρου με έδρα την Αρτα και κατευθύν¬ 
σεις προχωρημένου εξαμήνου: 
α) Μηχανικοί Δικτύων Τ.Ε. 
β) Μηχανικοί Η/Υ Τ.Ε. 
γ) Μηχανικοί Λογισμικού Τ.Ε. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

δ) Το Τμήμα Δημοσίων Σχέσεων και Επικοινωνίας του 
Τ.Ε.Ι. Ιονίων Νήσων με έδρα το Αργοστόλι, το Τμήμα 
Μουσειολογίας Μουσειογραφίας και Σχεδιασμού Εκθέ¬ 
σεων του Παραρτήματος Πύργου του Τ.Ε.Ι. Πάτρας με 
έδρα τον Πύργο, το Τμήμα Πληροφορικής και Μέσων 
Μαζικής Ενημέρωσης του Παραρτήματος Πύργου του 
Τ.Ε.Ι. Πάτρας με έδρα τον Πύργο και το Τμήμα Τουρι¬ 
στικών Επιχειρήσεων του Τ.Ε.Ι. Πάτρας με έδρα την 
Πάτρα συγχωνεύονται σε Τμήμα Διοίκησης Οικονομίας 
και Επικοινωνίας Πολιτιστικών και Τουριστικών Μονάδων 
της Σχολής Διοίκησης και Οικονομίας του Τ.Ε.Ι. Δυτικής 
Ελλάδας με έδρα τον Πύργο και κατευθύνσεις προχω¬ 
ρημένου εξαμήνου: 

α) Διοίκηση Πολιτιστικών Μονάδων και Επιχειρήσεων 
Φιλοξενίας 
β) Μουσειολογία 

γ) Επικοινωνία Πολιτιστικών Μονάδων 
Το Τ μήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

2. Υπό την επιφύλαξη των οριζομένων στην παρά¬ 
γραφο Ι.β για την ένταξη των φοιτητών του Τμήμα¬ 
τος Εφαρμογών Πληροφορικής στη Διοίκηση και στην 
Οικονομία, οι φοιτητές εντάσσονται αυτοδίκαια στο 
εκάστοτε Τμήμα που προκύπτει από τη συγχώνευση, 
με διαπιστωτική πράξη του Προέδρου του οικείου Τ.Ε.Ι.. 

3. Υπό την επιφύλαξη των οριζομένων στην παράγρα¬ 
φο Ι.β για την ένταξη του Εκπαιδευτικού Προσωπικού 
του Τμήματος Εφαρμογών Πληροφορικής στη Διοίκηση 
και στην Οικονομία, το εκπαιδευτικό προσωπικό των 
συγχωνευόμενων Τμημάτων εντάσσεται στο εκάστοτε 
Τμήμα που προκύπτει από τη συγχώνευση, με διαπι- 
στωτική πράξη του Προέδρου του οικείου Τ.Ε.Ι. η οποία 
δημοσιεύεται στην Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 4 

Κατάργηση Παραρτημάτων 

1. Το Παράρτημα της Ζακύνθου του Τ.Ε.Ι. Ιονίων Νήσων 
καταργείται 

2. Το Παράρτημα της Λευκάδας του Τ.Ε.Ι. Ιονίων Νήσων 
καταργείται. 

3. Το Παράρτημα Ληξουρίου του Τ.Ε.Ι. Ιονίων Νήσων 
καταργείται. 

Άρθρο 5 

Συγκρότηση Σχολών του Τ.Ε.Ι. Ιονίων Νήσων 

Το Τ.Ε.Ι. Ιονίων Νήσων αποτελείται από τις εξής Σχο¬ 
λές: 

1. ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙ¬ 
ΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, με έδρα το Αργοστόλι, 
η οποία συγκροτείται από το εξής Τμήμα: 

1) Τμήμα Τεχνολογίας Τροφίμων με έδρα το Αργο¬ 
στόλι 

2. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα τη 
Ζάκυνθο, η οποία συγκροτείται από το εξής Τμήμα: 


1) Τμήμα Τεχνολόγων Περιβάλλοντος Τ.Ε με έδρα τη 
Ζάκυνθο και εισαγωγικές κατευθύνσεις με χωριστό 
αριθμό εισακτέων στην Τριτοβάθμια Εκπαίδευση: 
α) Τεχνολογιών Φυσικού Περιβάλλοντος Τ.Ε. 
β) Συντήρησης Πολιτισμικής Κληρονομιάς Τ.Ε. 

3. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα τη 
Λευκάδα, η οποία συγκροτείται από το εξής Τμήμα: 

1) Τμήμα Διοίκησης Επιχειρήσεων με έδρα τη Λευκάδα 
και εισαγωγικές κατευθύνσεις με χωριστό αριθμό εισα¬ 
κτέων για τη εισαγωγή στην Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων η οποία θα έχει και κατευ¬ 
θύνσεις προχωρημένου 
εξαμήνου: 

β.α) Διοίκησης Επιχειρήσεων 

β.β) Διοίκηση Πληροφοριακών Συστημάτων 

4. ΣΧΟΛΗ ΜΟΥΣΙΚΗΣ ΤΕΧΝΟΛΟΓΙΑΣ, με έδρα το Λη¬ 
ξούρι, η οποία συγκροτείται από το εξής Τμήμα: 

1) Τμήμα Τεχνολογίας Ήχου και Μουσικών Οργάνων 
με έδρα το Ληξούρι 

Άρθρο 6 

Μεταβατικές Διατάξεις 

1. Το Τμήμα Δημοσίων Σχέσεων και Επικοινωνίας του 
Τ.Ε.Ι. Ιονίων Νήσων με έδρα το Αργοστόλι εξακολουθεί 
να λειτουργεί με την υφιστάμενη μορφή του μέχρι την 
31η Οκτωβρίου 2018, οπότε και καταργείται. Το διατη¬ 
ρούμενο μέχρι 31-10-2018 Τμήμα λειτουργεί εκ παραλλή¬ 
λου προς το Τμήμα της συγχώνευσης, το οποίο λειτουρ¬ 
γεί από 01-09-2013. Μετά την κατάργηση του Τμήματος, 
οι φοιτητές εντάσσονται αυτοδικαίως με πράξη του 
Προέδρου του Τ.Ε.Ι. υποδοχής στο Τμήμα Διοίκησης 
Οικονομίας και Επικοινωνίας Πολιτιστικών και Τουριστι¬ 
κών Μονάδων της Σχολής Διοίκησης και Οικονομίας του 
Τ.Ε.Ι. Δυτικής Ελλάδας με έδρα τον Πύργο .Το Εκπαι¬ 
δευτικό Προσωπικό του Τμήματος Δημοσίων Σχέσεων 
και Επικοινωνίας του Τ.Ε.Ι. Ιονίων Νήσων με έδρα το 
Αργοστόλι εντάσσεται στο Τμήμα Διοίκησης Οικονομίας 
και Επικοινωνίας Πολιτιστικών και Τουριστικών Μονάδων 
της Σχολής Διοίκησης και Οικονομίας του Τ.Ε.Ι. Δυτικής 
Ελλάδας με έδρα τον Πύργο με πράξη του Προέδρου 
του Τ.Ε.Ι. υποδοχής ύστερα από αιτιολογημένη απόφαση 
της Συνέλευσης ή του αρμοδίου δυνάμει του άρθρου 13 
παρ. 31 του ν. 3149/2003 οργάνου, το αργότερο μέχρι 
την 31-10-2018. Η διαπιστωτική πράξη δημοσιεύεται στην 
Εφημερίδα της Κυβερνήσεως. Στο διατηρούμενο Τμήμα 
μέχρι 31-10-2018 συνεχίζονται οι διαδικασίες εκλογής, 
εξέλιξης και μονιμοποίησης μελών Εκπαιδευτικού Προ¬ 
σωπικού καθώς και οι διαδικασίες εκλογής και διορισμού 
μελών Ε.Τ.Π.. Μετά την κατάργηση του Τμήματος τυχόν 
εκκρεμείς διαδικασίες ολοκληρώνονται από το Τμήμα 
που προκύπτει από τη συγχώνευση. 

2. Με πράξη του Προέδρου του οικείου Τ.Ε.Ι. διαπιστώ¬ 
νεται ο αριθμός των φοιτητών και του προσωπικού που 
εντάσσονται στα νέα Τμήματα καθώς και η εκπαιδευτική 
και ακαδημαϊκή κατάστασή τους. 

3. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

4. Οι εκκρεμείς διαδικασίες εκλογής των μελών Ε.Τ.Π. 

των Τμημάτων που συγχωνεύονται ολοκληρώνονται από 
τα αρμόδια όργανα του εκάστοτε Τμήματος που προκύπτει 
από τη συγχώνευση. Μετά την εκλογή τους, τα μέλη Ε.Τ.Π. 
διορίζονται στο Τμήμα που προκύπτει από τη συγχώνευση. 

5. Με πράξη του Προέδρου του οικείου Τ.Ε.Ι. ρυθμίζο¬ 
νται τα θέματα Διοικητικού Προσωπικού. 

6. Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πόσης φύσεως βεβαιώσεων, 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται, 
αρμόδια είναι τα όργανα των νέων Τμημάτων. 

7. Τα μαθήματα και η εν γένει εκπαιδευτική διαδι¬ 
κασία των Προγραμμάτων Μεταπτυχιακών Σπουδών 
όσων Τμημάτων καταργούνται, συγχωνεύονται ή μετο¬ 
νομάζονται, συνεχίζονται μέχρι την ολοκλήρωσή τους, 
σύμφωνα με το καθορισμένο πρόγραμμα σπουδών. 
Στους αποφοίτους των ΠΜΣ απονέμεται μεταπτυχιακό 
δίπλωμα ειδίκευσης με τον υφιστάμενο κατά το χρόνο 
εισαγωγής τους τίτλο και τύπο. 

8. Οι τίτλοι σπουδών οι οποίοι παρέχονται από τα Τμή¬ 
ματα που προκύπτουν από μετονομασία ή συγχώνευση 
κατά τα ανωτέρω είναι ισότιμοι με τους παρεχόμενους 
από τα μετονομαζόμενα ή συγχωνευόμενα Τμήματα 
τίτλους σπουδών. 


9. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. Η εκπαιδευτική 
λειτουργία των Τμημάτων που προκύπτουν από μετο¬ 
νομασία ή συγχώνευση αρχίζει το ακαδημαϊκό έτος 
2013-2014, ήτοι την 1η Σεπτεμβρίου 2013. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.βί.9Γ - β-πιαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001360506130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































